กินยาคุมตอนมีประจำเดือนไปได้2วันแล้วหยุด2วันคะแล้วกลับมากินต่อโดยกินแบบเรียงเม็ดเรยไม่ตามวันที่ ยาคุมจะมีผลคุมกำเนิดเรยมั้ยคะ
สวัสดีค่ะ หากเม็ดยาคุมกำเนิดที่ได้เริ่มกินใหม่หลังจากหยุดมา 2 วันนั้น ยังไม่เกิน 5 วันนับจากวันแรกที่ประจำเดือนมา ยาคุมกำเนิดก็จะยังออกฤทธิ์ในการป้องกันการตั้งครรภ์ได้อยู่ค่ะ โดยประสิทธิภาพในการป้องกันการตั้งครรภ์นั้นจะได้มากกว่า 99% อย่างไรก็ตาม หากเพิ่งทานยาคุมกำเนิดเป็นแผงแรก ยาคุมอาจยังออกฤทธิ์ได้ไม่เต็มประสิทธิภาพ แนะนำควรใช้ถุงยางอนามัยร่วมด้วยไปก่อนในการทานยาคุม 1-2 แผงแรกแต่หากเม็ดยาคุมกำเนิดที่ได้เริ่มกินใหม่หลังจากหยุดมา 2 วันนั้น เกิน 5 วันนับจากวันแรกที่ประจำเดือนมาไปแล้ว ควรงดการมีเพศสัมพันธ์ไปก่อนอย่างน้อย 1-2 สัปดาห์ค่ะ เนื่องจากยาคุมอาจยังไม่สามารถออกฤทธิ์ในการคุมกำเนิดได้ค่ะ